**Vigilo for kommunikasjon mellom hjem og barnehage**

Vigilo skal i løpet av 2023 tas i bruk som administrasjonssystem for alle kommunale barnehager, grunnskoler og SFO i Stavanger kommune. I barnehagene brukes Vigilo allerede for blant annet søknad om plass og redusert betaling.

Vigilo har også en egen løsning for kommunikasjon mellom hjem og barnehage, og denne løsningen tas i bruk i **Tastabarnehagene** fra mandag 20. november.

**Hva er Vigilo?**

Vigilo er et digitalt oppvekstadministrativt system som brukes for administrasjon av barn og elever fra første søknad om barnehageplass frem til avgang fra 10. klasse. Vigilo har også en egen løsning for kommunikasjon mellom foreldre og skole, barnehage og SFO.

Du kan lese mer om Vigilo her: <https://vigilo.no/>

**Hva bruker vi kommunikasjonsløsningen i Vigilo til?**

Vigilo brukes til å dele praktisk informasjon mellom deg og barnehagen. Du skal blant annet bruke Vigilo for å sende meldinger til barnehagen, og melde fravær på barn. Barnehagen vil også sende meldinger og publisere informasjon til deg i Vigilo.

Sensitiv informasjon skal ikke deles med barnehagen via Vigilo. Eksempler på dette er opplysninger om helse, religion, mobbesaker og personlig økonomi. For slike henvendelser må du kontakte barnehagen på telefon, eller avtale et møte.

Se mer informasjon om hva du kan bruke Vigilo til på kommunens nettsider: <https://www.stavanger.kommune.no/barnehage-og-skole/vigilo/>

**Hvordan komme i gang**

Vigilo app kan lastes ned gratis fra App Store (iOS) eller Google Play (Android).

Se også [hjelpeartikkel om nedlasting og førstegangs innlogging i Vigilo app](https://vigilo.zendesk.com/hc/no/articles/5174718402972--App-Last-ned-app) i Vigilo hjelpesenter.​

Vigilo foreldreportal er tilgjengelig i nettleser på PC, smarttelefon eller nettbrett. Åpne siden <https://vigilo.no/stavanger>, velg Logg inn oppe til høyre, og logg deg på via ID-porten.

Se også [hjelpeartikkel om innlogging i foreldreportalen](https://vigilo.zendesk.com/hc/no/articles/4753271020316--Web-Innlogging) i Vigilo hjelpesenter.​

Husk å alltid logge deg ut av Vigilo foreldreportal og lukke nettleseren etter bruk.

**Personopplysninger i Vigilo**

Vigilo henter opplysninger om barn og foreldre fra Folkeregisteret. Du kan kontrollere og endre opplysningene dine i folkeregisteret her:

<https://www.skatteetaten.no/person/folkeregister/endre/>

Mobiltelefonnummer og e-postadresse hentes fra Kontakt- og reservasjonsregisteret (KRR). Hverken barnehagen eller kommunen sentralt kan endre disse opplysningene for deg. Du må derfor selv kontrollere og endre opplysningene dine her:

<https://www.norge.no/nb/digital-borgar/oppdater-kontaktinformasjon>

For mer informasjon om hvordan kommunen behandler personopplysninger og dine rettigheter, se Stavanger kommunes nettsider: <https://www.stavanger.kommune.no/vigilo>

**Spørsmål eller tilbakemeldinger?**  
Ta kontakt med personalet i din barnehage dersom du har spørsmål eller tilbakemeldinger.

Vennlig hilsen

Eli Mundheim

Virksomhetsleder Tastabarnehagene